APROBACIÓN DEFINITIVA ORDENANZAS FISCAIS I.5, II.2, II.5
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 30/12/2020)

Na sesión plenaria extraordinaria celebrada o día 29/10/2020 acordouse a aprobación provisional do establecemento, modificación e/ou derrogación dos expedientes das Ordenanzas nº I.5, II.2 e II.5 O Edicto de aprobación provisional foi exposto ao público e publicado no B. O. P. nº 214, do xoves 5 de novembro de 2020, presentando alegacións o grupo municipal Vilagarcía en Común, contra a modificación da ordenanza fiscal nº I.5 Na sesión plenaria celebrada o día 21/12/2020 foron estimadas as alegacións presentadas e en consecuencia, quedaron definitivamente aprobadas as citadas Ordenanzas, que agora se publican de conformidade co artigo 17.4 do R. D. L.2/2004. …//… 3.2.- Para o outorgamento da exención prevista aos vehículos conducidos por persoas con discapacidade, o suxeito pasivo deberá aportar o certificado de minusvalía emitido polo equipo de valoración de discapacidades da Xunta de Galicia, (ou do órgano equivalente que teña atribuida dita competencia dentro do territorio nacional), carné de conducir e copia da póliza do seguro do vehículo no que constará aquel como único condutor /a, xustificante de pago do seguro, e certificado de estar ao corrente do pago do imposto mediante a presentación dun certificado expedido pola Recadación Municipal de Tributos. No seu caso, será necesario homologar a incapacidade recoñecida polo INSS co grado de discapacidade outorgado pola Xunta de Galicia (ou polo órgano equivalente que teña atribuida dita competencia dentro do territorio nacional). 3.3.- Para o caso de vehículos destinados ao transporte de persoas con discapacidade, aplicarase a exención cando o suxeito pasivo do imposto aporte certificado de minusvalía onde conste algún dos seguintes supostos: a) Necesidade de asistencia por terceira persoa. b) Limitacións para a utilización do transporte público. c) Unha porcentaxe de minusvalía igual ou superior ao 80%. Deberá achegarse tamén certificado de estar ao corrente do pago do imposto mediante a presentación dun certificado expedido pola Recadación Municipal de Tributos.3.4.- As bonificacións previstas no punto 2 deste artigo terán carácter rogado. Os suxeitos pasivos deberán solicitalas ao Concello antes do 31 de decembro do exercicio anterior ao o que comence a ser de aplicación. Achegarase a seguinte documentación: fotocopia do DNI, fotocopia do permiso de circulación, fotocopia da ficha técnica, e, no seu caso, documento que xustifique a antigüidade do vehículo.3.5.-.//… A presente ordenanza foi aprobada inicialmente polo Pleno da Corporación Municipal en sesión celebrada o 29 de outubro de 2020. Estimadas as alegacións presentadas, a ordenanza queda aprobada definitivamente, polo que comezará a aplicarse unha vez transcorra o prazo previsto no artigo 49 e 65.2 da Lei 7/85, do 2 de abril, e manterase en vigor mentres non se acorde a súa derrogación ou modificación expresa. …//… A estructura e contía deste Taxa, será a que figure na seguinte: Ás vivendas que non teñan instalado contador, facturaráselles un mínimo de 10,08 € /mes, dándolle ó contribuínte para que instale o contador, de acordo co Regulamento e Normas técnicas, un prazo de seis meses, e no caso contrario procederase ó corte de subministro de auga. Os locais comerciais e industriais que non teñan contador, facturaráselle un mínimo de 20,73 €/mes, dándolle ó contribuínte para que instale o contador, de acordo Regulamento e Normas Técnicas, un prazo de tres meses, no caso contrario, procederase ó corte do subministro de auga. O canon de conservación polo servicio de mantemento, será de 0,183 €, máis I. V. E., para tódolos calibres, por abonado e mes. A tódalas tarifas (usos domésticos, comercial, industrial, obras en construcción), incrementaraselle o I. V. E. correspondente. …//… A presente ordenanza foi aprobada inicialmente polo Pleno da Corporación Municipal en sesión celebrada o 29 de outubro de 2020 e, ao non ser presentadas alegacións, o acordo quedou elevado automáticamente a definitivo, polo que a ordenanza comezará a aplicarse unha vez transcorra o prazo previsto no artigo 49 e 65.2 da Lei 7/85, do 2 de abril, e manterase en vigor mentres non se acorde a súa derrogación ou modificación expresa. …//… 1.- A cota tributaria que se esixirá pola prestación do servicio de depuración, determinarase en función da cantidade de auga consumida no inmoble, medida en metros cúbicos, cando exista contrato de subministro e contador, e aplicarase a tarifa para abonados sen contador ou sen servizo de abastecemento nos demais casos. A tal efecto aplicaranse as seguintes tarifas:”. Aquelas industrias que para o proceso de producción utilicen medios de abastecemento de auga exclusiva ou conxuntamente con auga da rede municipal e vertan á rede de sumidoiros un caudal moi superior ó consumido da rede municipal, instalarán ó seu cargo aparatos para medida do caudal vertido á rede. De mutuo acordo entre a empresa e concesionario do Servicio de augas poderase realizar un aforo do caudal vertido a efectos da facturación. Facturarase de acordo coa seguinte tarifa: 2.- As tarifas indicadas incrementaránse có IVE correspondente a cada exercicio.//. A presente ordenanza foi aprobada inicialmente polo Pleno da Corporación Municipal en sesión celebrada o 29 de outubro de 2020 e, ao non ser presentadas alegacións, o acordo quedou elevado automáticamente a definitivo, polo que a ordenanza comezará a aplicarse unha vez transcorra o prazo previsto no artigo 49 e 65.2 da Lei 7/85, do 2 de abril, e manterase en vigor mentres non se acorde a súa derrogación ou modificación expresa